سنگاپور کی زبانیں

آئین سنگاپور کے مطابق مالے زبان سنگاپور کی قومی زبان ہے۔ مالے قوم کی شناخت سنگاپور کی مقامی قوم کے اعتبار سے کی جاتی ہے اور اسی لئے مالے قوم کی ثقافت اور زبان کی حفاظت حکومت کی ذمہ داریوں میں شامل ہے۔ آئین سنگاپور کی دفعہ XIII کے مطابق “قومی زبان مالے زبان ہوگی اور وہ رومن رسم الخط میں ہوگی“۔ آئین سنگاپور کے مطابق 4 زیادہ بولی جانے والی زبانیں انگریزی، چینی زبان، مالے زبان اور تمل زبان ہیں۔ زبانِ رابطۂ عامہ انگریزی ہے۔
انگریزی کے علاوہ 3 زبانیں سنگاپور میں آباد 3 نسلی گروہ کی نمائندگی کرتی ہیں۔ مندرین کو سنگاپور میں چینی میڈیم اسکول کے افتتاح کے بعد زبان رابطہ عامہ کا درجہ ملا۔ مالے قوم کی اپنی سرزمین ہونے کی وجہ سے مالے زبان وہاں کی قومی زبان کہلائی۔ سنگاپور میں بھارت کا سب سے بڑا نسلی گروہ تمل ہے اور اسی لیے تمل زبان بھی وہاں کی رابطہ عامہ کی زبان میں شامل ہے۔ تمل زبان کو ملائشیا اور سنگاپور میں سب سے قدیم تعلیمی زبان ہے۔ 2009ء میں سنگاپور میں 20 بولی جانے زبانوں کی شناخت ہوئی جو ملک کی کثیر اللسانی ثفافت کی علامت ہے۔ سنگاپور شروع سے تجارت کا مرکز رہا ہے اور اسی لیے وہاں غیر ملکی آتے جاتے رہے ہیں۔ اس کی وجہ سے وہاں کی زبان دن بہ دن ترقی کرتے ہوئے سنگاپور موجودہ دور میں کثیر اللسانی ثقافت کا گہوارہ بن سکا۔
ابتدائی ایام میں بازار مالے زبانِ رابطۂ عامہ تھی۔ یہ زبان مالے زبان کی کریول زبان کی شاخ ہے۔ جزیرہ میں رابطہ عامہ کی دوسری زبان چینی تھی جو مالے مجمع الجزائر میں تجارت کے لئے عمومی استعمال ہوتی تھی۔۔ ایک مدت تک سگاپور جزیرہ میں مالے زبان کا عام چلن رہا ہے مگر بعد میں سنگاپور میں برطانوی راج کے بعد انگریزی زبان زبان رابطہ عامہ بن گئی۔ اسکولوں میں انگریزی ذریعہ تعلیم بنی اور حکومتی شعبوں میں بھی اس زبان کا عام چلن ہو گیا۔ سنگاپور کی صدر حلیمہ یعقوب نے اپنے 2018ء کے خطاب میں کہا تھا‘‘ اپنی تعلیمی نظام کے ذریعے ہم نے انگریزی زبان کو بحیثیت عام کام کاج کی زبان تسلیم کیا ہے۔“

مزید دیکھیے 
 مالے زبان

حوالہ جات 

سنگاپور کی زبانیں
Short description is different from Wikidata